**AKTUALNO O LETNIH PRAVICAH IZ JAVNIH SREDSTEV**

Centri za socialno delo se vsako leto v obdobju od avgusta do oktobra soočamo s povečanim obsegom dela, saj gre za večji priliv oddanih vlog in avtomatsko podaljšanih vlog za otroški dodatek, subvencijo vrtca in štipendije.

**Zato vas obveščamo, da bo pri izdaji teh odločb lahko prihajalo do zamud.** To pomeni, da bodo odločbe za avgust izdane predvidoma do konca oktobra 2023 in odločbe za september izdane do konca novembra 2023. V primeru zamud vam bo poračun izplačan od dneva, ko vam pravica pripada.

Centri za socialno delo letne pravice iz javnih sredstev podaljšujemo po uradni dolžnosti, zato vsem tistim, ki že imate priznane pravice iz javnih sredstev (otroški dodatek, državna štipendija, znižano plačilo vrtca), **NI POTREBNO ODDAJATI NOVIH VLOG.**

## **KDAJ VLOŽITE NOVO VLOGO ZA UVELJAVLJANJE PRAVIC IZ JAVNIH SREDSTEV?**

* ČE PRVIČ ZAPROŠATE ZA OTROŠKI DODATEK, SUBVENCIJO VRTCA ALI DRŽAVNO ŠTIPENDIJO
* ČE VAM JE BILA PRAVICA NA PODLAGI DOSEDANJE VLOGE ZAVRNJENA
* ZA PRAVICO DO DRŽAVNE ŠTIPENDIJE pri prehodu na poklicno tehniško izobraževanje in iz prve na drugo stopnjo študijskega programa (oddaja vlog kadarkoli med letom)

## **KDAJ SPOROČITE SPREMEMBE?**

Vsako spremembo, kot je npr. zaposlitev, izguba službe, razveza, razpadi zunajzakonske skupnosti, izpis otroka iz vrtca, vpis v osnovno šolo, kar vpliva na upravičenost do pravice iz javnih sredstev, njeno višino ali obdobje prejemanja, morate upravičenci sporočiti centru za socialno delo.

Sprememba se sporoči na posebnem **obrazcu** **za sporočanje sprememb**. Spremembe sporočite, če imate priznane pravice iz javnih sredstev (otroški dodatek, znižano plačilo vrtca in državna štipendija) **V ROKU 8 DNI PO NASTANKU SPREMEMBE.**

## **KJE DOBITE VLOGE oz. OBRAZEC ZA SPOROČANJE SPREMEMB?**

**Vse vloge so na voljo na spletni strani ministrstva za delo, družino, socialne zadeve in enake možnosti, kupijo pa se lahko tudi v knjigarnah in papirnicah, lahko pa jih vlagatelji dobite tudi na posameznih enotah centrov za socialno delo (Šiška, Vič-Rudnik, Moste Polje, Bežigrad, Center, Logatec, Vrhnika in Grosuplje)**

## **ŠOLSKA PREHRANA**

Vsem tistim družinam, ki imajo priznano pravico do otroškega dodatka ali državne štipendije, **ni potrebno oddajati posebnih vlog za subvencijo malice, kosila**. Iz odločbe o otroškem dodatku ali državni štipendiji je razvidno, ali je otrokom priznana pravica do subvencionirane prehrane.

## **ODDAJA VLOGE NA CENTER ZA SOCIALNO DELO**

**VLOGE LAHKO VLAGATELJI POŠLJETE:**

* **preko navadne pošte na naslov: CSD Ljubljana, služba ZUPJS, Dalmatinova 2, 1000 Ljubljana**
* **jih oddate elektronsko**
* **jih oddate osebno na posameznih enotah CSD Ljubljana**

**ZARADI LAŽJE ORGANIZACIJE DELA PRIPOROČAMO, DA VLOŽITE VLOGE V PRVI POLOVICI MESECA in na vlogi pripišete kontaktne podatke (telefonska številka, elektronski naslov).** V primeru vprašanj smo dosegljivi na dežurni telefonski številki 01 475 08 50 in 01 475 08 57. Ker je to čas povečanega obsega dela so lahko vse linije zasedene zato nam lahko pišete na e-mail; zupjs.csdljubl@gov.si ali pridete osebno vsak dan v času uradnih ur od ponedeljka do petka.

Za morebitne zamude se v naprej opravičujemo in prosimo za razumevanje.

**PREJEL SEM INFORMATIVNI IZRAČUN?**

Prvi informativni izračuni so bili izdani za priznanje pravice do otroškega dodatka in subvencije vrtca s 1. julijem 2021.

Namen informativnega izračuna je, da se stranki omogoči **čimprejšnje izvrševanje pravic**, do katerih je upravičena. Z informativnim izračunom se **začasno odloči o upravičenosti do pravice**, njeni višini in obdobju upravičenosti.

**Informativni izračun ima enako vsebino kot odločba in bo stranki vročen na enak način kot velja pravilo za vročanje odločb za pravice iz javnih sredstev** (navadno vročanje z dostavo v hišni predalčnik, šteje se da je vročitev opravljena 21 dan od dneva odpreme, ki je označen na informativnem izračunu).

Če se upravičenec ne strinja z ugotovitvijo v informativnem izračunu, bo lahko vložil **ugovor**, o katerem odloča center za socialno delo. Rok za vložitev ugovora je 15 dni od dneva vročitve. Ministrstvo je tudi pripravilo [predlog ugovora](https://www.gov.si/assets/ministrstva/MDDSZ/sociala/Ugovor-zoper-Infomativni-izracun_pravice-iz-javnih-sredstev_7.6.2021.docx).

Zoper ugovor na informativni izračun center za socialno delo izda odločbo, na katero se stranka lahko pritoži.

**Pri informativnem izračunu** je pomembno, da se pravica začne izvrševati z dnem odpreme informativnega izračuna in vložen ugovor ne zadrži izvrševanja informativnega izračuna. Če oseba ne vloži ugovora, se informativni izračun šteje za dokončno odločbo centra za socialno delo. **Oseba, ki zoper informativni izračun ni ugovarjala, nima pravice do pritožbe**.